钦定古今图书集成/明伦汇编/氏族典/第065卷 > 《廖用贤尚友录》 > 虞荔
## 钦定古今图书集成/明伦汇编/氏族典/第065卷 > 《廖用贤尚友录》 > 虞荔

按《陈书虞荔传》，“荔字山披，会稽馀姚人。幼聪敏，有志
操，释褐梁西中郎行参军，寻署法曹外兵参军，兼丹
阳诏狱正。梁武帝于城西置士林馆，用荔为士林学
士，寻为司文郎，迁通直散骑侍郎，兼中书舍人，寻领
大著作。侯景之乱，荔率亲属入台，除镇西谘议参军。
城陷，逃归乡里。侯景平，元帝征为中书侍郎、贞阳侯”，
授扬州别驾，并不就。文帝嗣位，除太子中庶子，侍太
子读书。寻领大著作、东扬、扬州二州大中正。天嘉二
年卒，赠侍中，谥曰“德。”